CELEX: 62019TN0027
Language: ro
Date: 2019-01-15 00:00:00
Title: Cauza T-27/19: Acțiune introdusă la 15 ianuarie 2019 – Pilatus Bank și Pilatus Holding/BCE

25.2.2019   
            
            
               RO
            
            
               Jurnalul Oficial al Uniunii Europene
            
            
               C 72/47
            
         
      Acțiune introdusă la 15 ianuarie 2019 – Pilatus Bank și Pilatus Holding/BCE
      (Cauza T-27/19)
      (2019/C 72/60)
      Limba de procedură: engleza
      
         Părțile
      
      
         Reclamante: Pilatus Bank plc (Ta’Xbiex, Malta) și Pilatus Holding ltd. (Ta’Xbiex) (reprezentanți: O. Behrends, L. Feddern și M. Kirchner, avocați)
      
         Pârâtă: Banca Centrală Europeană
      
         Concluziile
      
      Reclamantele solicită Tribunalului:
      
                  —
               
               
                  anularea deciziilor BCE din 2 noiembrie 2018, transmise Pilatus Bank plc. la 5 noiembrie 2018, privind retragerea licenței bancare a Pilatus Bank;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantele invocă unsprezece motive.
      
                  1.
               
               
                  Primul motiv este întemeiat pe neasumarea de către BCE a răspunderii care îi revine în conformitate cu articolul 14 alineatul (5) din Regulamentul privind MUS (1).
               
            
                  2.
               
               
                  Al doilea motiv este întemeiat pe considerarea de către BCE în mod eronat a existenței unui temei juridic pentru retragerea licenței.
               
            
                  3.
               
               
                  Al treilea motiv este întemeiat pe neluarea în considerare de către BCE în mod corespunzător a caracterului discreționar al deciziei.
               
            
                  4.
               
               
                  Al patrulea motiv este întemeiat pe neaprecierea de către BCE a faptelor relevante și pe faptul că nu a făcut acest lucru în mod imparțial și obiectiv.
               
            
                  5.
               
               
                  Al cincilea motiv este întemeiat pe încălcarea de către BCE a principiului proporționalității.
               
            
                  6.
               
               
                  Al șaselea motiv este întemeiat pe încălcarea de către BCE a principiului nemo auditur.
               
            
                  7.
               
               
                  Al șaptelea motiv este întemeiat pe săvârșirea de către BCE a unei erori de drept în ceea ce privește considerațiile sale în legătură cu prezumția de nevinovăție.
               
            
                  8.
               
               
                  Al optulea motiv este întemeiat pe încălcarea de către BCE a principiului egalității de tratament și pe acționarea de către acesta în mod discriminatoriu.
               
            
                  9.
               
               
                  Al nouălea motiv este întemeiat pe încălcarea de către BCE a articolului 19 și a considerentului (75) al Regulamentului privind MUS și pe săvârșirea unui abuz de putere.
               
            
                  10.
               
               
                  Al zecelea motiv este întemeiat pe încălcarea de către BCE a dreptului la apărare al reclamantelor și a dreptului acestora de a fi ascultate.
               
            
                  11.
               
               
                  Al unsprezecelea motiv este întemeiat pe nemotivarea de către BCE în mod adecvat a deciziei.
               
            
         (1)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO 2013, L 287,p. 63).